— 158 — 



Quer la commune vint, mult aïréement, 

 La gent karles ocient, à duel et à torment. 

 Li dus Bove d'Aygremont le va mult damageant. 

 Loher, le filz Karlon, ne se targe néant; 

 Fiert i parent le Dus , sor l'aume qui resplent , 

 De si que es espaulles le va tôt porfendant , 

 Mort l'avoit abatu, à la terre Testent. 

 «Outre, dist-il, cuvert! le cors Deu te gravent! 

 « Ja ne feras mais mal^Carlemaigne au vis gent! 

 « Damel Dieu , dist Lohers, voir père omnipotent, 

 «Qui en la sainte Virge presis aombrement; 

 « Sire , desfendez moi de l'infernal torment ! » 



Et li dus li escrie d'Aigremont le Vaillant : 

 «Si m'ait Dex, Loher, ce est vo finement; 

 «Jamais ne verres Karles qui tient mont jubilant. 

 «Si ferai voir, dist-il, se dex le me consent; 

 « Se vos ateing à cop, ja n'aurés tensement. d 



Le duc tue Lothaire; Charlemagne appelle à la vengeance ses 

 barons; et Boves d'Aigremont est tué en trahison par Foulques de 

 Morillon. Plus tard le roi de France convoque tout son Barnage. 

 Le duc Aymon s'y trouve, avec ses quatre fils, Renaut, Aalart le 

 Blond, Richard et Gui. 



Donc fu l'ost destendue entor et environ ; 



Et Karles s'en revint à Paris, sa maison. 



Mult grant feste i out fête , Peitevin et Gascon , 



Et Normant et Englois, Flamenc et Broguignon, 



Grant feste i tint li rois, si come nos lison; 



xv rois ont li jor à celé assemblaison ! 



Le jor, porta corone l'empereor Karlon, 



Dux Aymé le vaillant i vint à esperon, 



Et Re. le vaillant, et Aalart le blont, 



Et Ricbars, et Gui; por voir le vos dison. 



Et si i fu Maugis le fiz B. d'Aigremon. 



Seignors , j'ai comencié i bone chanson ; 

 Onques millor n'oistes, por voir le vos dison. 

 Se Karles a or joie, il raura marrison. 

 Donc il fu puis dolent, et maint autre baron. 



Seignors, or escotez, que Dex vos bénéie; 



Ce fu à Pentecoste, i feste joie. 



Dux Aymon de Dordone ne s'i oblia mie, 



Il vint à cort Karlon, oveques sa maisnie, 



Ses frères a véus , envers elx s'umelie ; 



Et si frères le bèsent, par mult grant seignorie, 



